**NEĮGALIŲJŲ REIKALŲ TARYBOS POSĖDŽIO PROTOKOLAS**

2016-05-11 Nr. TAR1-57

Posėdis įvyko 2016-05-11.

Posėdžio pirmininkas Kazys Bagdonas.

Posėdžio sekretorius Jurgita Šekštėnienė.

Dalyvavo: Danutė Daukantienė, Donatas Kaubrys, Saulius Liekis, Tomas Meškinis, Nina Puteikienė, Adolfas Ruškys, Janina Tulabienė.

DARBOTVARKĖ:

1. Dėl viešojo transporto pritaikymo neįgaliesiems Klaipėdos mieste.
2. SVARSTYTA. Viešojo transporto pritaikymas neįgaliesiems Klaipėdos mieste.

Neįgaliųjų reikalų taryba atliko eksperimentą, kaip žmogus su judėjimo negalią gali naudoti viešojo transporto paslaugomis Klaipėdoje. Eksperimentą išbandė Adolfas Ruškys turintis judėjimo negalią. Į Atgimimo stotelę atvažiavusį 8 maršruto autobusą vyras niekaip negalėjo patekti,

nes autobusas stovėjo per toli nuo šaligatvio. Nors vairuotojas geranoriškai sutiko privažiuoti arčiau, vis tiek be aplinkinių pagalbos (fiziškai stipraus vyro) įvažiuoti nepavyko: šaligatvis buvo gerokai žemiau nei autobuso slenkstis. Adolfas Ruškys kelionės metu po miestą pakeitė kelis autobusus. Jį patį ir lydėjusią Neįgaliųjų reikalų tarybą stebino tai, kad kai kuriuose autobusuose buvo įrengtas išverčiamas pandusas, tačiau vairuotojai kartais net piktokai nesutiko jo atlenkti arba aiškino, kad šis sulūžęs. Paaiškėjo, jog dažniausiai skųstasi dėl aukštų bortelių ir nepatogumų įlipant į autobusą, taip

pat dėl nepalaukiančių vairuotojų, o regėjimo negalią turintys asmenys pyko dėl neįžiūrimo autobuso

numerio. Po eksperimento dalyviai, vyko į posėdį su VšĮ „Klaipėdos keleivinis transportas” (KKT) vadovu Gintaru Neniškiu, išsakė jam iškilusias problemas.

G. Neniškis tvirtino, jog svarbiausia yra ne investicijos į įrangą ar jos išdėliojimą, bet prie vairo sėdintis žmogus ir jo supratingumas. Tik 24-iuose iš Europos Sąjungos pinigų nupirktuose autobusuose yra atverčiami pandusai, kuriais neįgalieji gali įvažiuoti į autobusą. Su vairuotojais nuolat apie tai kalbama, jie žino, kaip padėti ir pagelbėti neįgaliajam, tačiau realybėje situacija kitokia. Be to, visuose autobusuose yra sumontuotos kameros, tad sulaukus skundo geranoriškumą galima patikrinti”, - sakė G. Neniškis. Jis pridūrė, jog šiemet situacija daug geresnė - mieste nebeliko nežemagrindžių autobusų, o remontuojant stoteles jos pritaikomos taip, kad būtų kuo patogiau patekti į autobusą.

Nina Puteikienė įsitikinusi, jog vairuotojams turėtų būti griežtai nurodyta, kaip elgtis neįgaliajam norint patekti į viešąjį transportą. Paminėjo, kad Klaipėdos viešasis transportas visiškai nėra pritaikytas neįgaliesiems.

Adolfas Ruškys paminėjo, kad neįgaliajam su fizine negalia labai sunku išsimušti bilietą, tai pat autobusuose nėra saugos diržų, kad butų galima prisisegti ir saugiai važiuoti.

Tomas Meškinis pasidomėjo ar autobusai su pandusais yra tikrinami Regitroje, ir kas kiek laiko. Tai pat pasiūlė, kad vairuotojams būtų įtraukta į sutartį punktas kuriame būtų privaloma padėti neįgaliajam patekti saugiai į autobusą ir iš jo.

Adolfas Ruškys paminėjo, kad Smiltynės perkėla organizavo mokymus darbuotojams būtent kaip reikia padėti neįgaliesiems, tiek teorine dalimi tiek praktine. Pasiūlė tą patį padaryti ir VšĮ „Klaipėdos keleivinis transportas”.

Kazys Bagdonas pastebėjo, kad žmonės noriai padeda neįgaliajam patekti į viešąjį transportą, bet vienas neįgalusis negalėtų važiuoti viešuoju transportu, šiuo metu būtų per daug sudėtinga.

Nina Puteikienė pasiūlė, kad autobusai pritaikyti neįgaliesiems būtų pažymėti, kad žmogus aiškiai matytų ir nekiltų problemų norint patekti į jį. Tai pat kada ir kur jie vyksta, kad žmogui būtų aišku. Ypač tie autobusai kurie vyksta į gydymo įstaigas.

Vyko diskusija, tarybos nariai uždavinėjo klausimus į kuriuos atsakė G. Neniškis.

NUTARTA:

Parašyti siūlymus ir rekomendacijas VšĮ „Klaipėdos keleivinis transportas”, kaip neįgaliesiems pagerinti važiavimą viešuoju transportu.

Su neįgaliaisiais surengti bendrus mokymus VšĮ „Klaipėdos keleivinis transportas”, kad vairuotojai realiai pamatytų, kokios problemos kyla ir kaip padėti neįgaliajam su fizine negalia.

|  |  |
| --- | --- |
| Posėdžio pirmininkas | Kazys Bagdonas |
|  |
| Posėdžio sekretorius | Jurgita Šekštėnienė |